Nog ‘n Boere erfenis in gevaar | VolksNuus vir Ons Volk
NOG ‘N BOERE EFRENIS WORD BEDREIG – NUUS
http://www.boererepublieke.co.za Sun, 29 Sep 2013 10:30:02 GMT
NOG ‘N BOERE EFRENIS WORD BEDREIG. 2013-09-20 07;19;04AM. Re : Proposed development through and around Merebank concentration camp in Durban. Greetings. My name is David Christie representative for the … Meestersatleet verower drie medaljes | News24
Meestersatleet verower drie medaljes
Jannie Venter (41) spog met drie medaljes - twee goud, een silwer - na hy ’n skittervertoning by die onlangse Suid-Afrikaanse Meesters-atletiekampioenskappe gelewer het. Foto:VERSKAF
PLAASLIKE onderwyser en top-atleet Jannie Venter (41) spog met drie medaljes - twee goud, een silwer - na hy ’n skittervertoning by die onlangse Suid-Afrikaanse Meesters-atletiekampioenskappe in Kaapstad gelewer het.
Wanneer Venter smiddae die Victory Christian School in Jeffreysbaai verlaat, rus hy nie, maar begin hy sy passie vir atletiek uitleef.
Sy liefde vir dié sport, toewyding en harde oefensessies onder leiding van André Adendorf, het gesorg dat hy in puik vorm vir die Meesters-kampioenskappe was waar hy aan die tienkamp en 400m- en 110m-hekkies deelgeneem het.
Met ’n geheel-puntetelling van 5 048 in die tienkamp, het Venter ’n algehele goue medalje in die 40 - 45 ouderdomsgroep verower. Die decathlon bestaan uit 100m-, 400m- en 1 500m-naellope; 110m-hekkies; verspring; gewigstoot; hoogspring; diskus; paalspring en spiesgooi.
Venter het in vyf van die items - 100m, 400m, 1500m, verspring en 110m-hekkies - ’n eerste plek behaal, en met ’n hoogte van 2.4m ’n tweede plek in paalspring.
Dit is uitsonderlik dat Venter tot onlangs nog nooit aan spiesgooi, gewigstoot of diskus deelgeneem het nie. En tot voor die kampioenskappe nog net een keer paalspring geoefen het.
Hy het verder ’n goue medalje in die 110m-hekkies losgehardloop, en ’n silwer medalje in die 400m-hekkies.
Hoewel hy al vir die afgelope ses jaar aan die SA Meesters-atletiekampioenskappe deelneem, is dit sy eerste keer wat hy die tienkamp aanpak. In die ses jaar het hy al sewe goue medaljes in hekkies en verspring gekry.
“Dit is vir my ’n groot eer om die goue medalje in die tienkamp te wen,” sê Jannie. “Ek is die Here baie dankbaar dat hy my die talent gegee het om dit te kan doen en te geniet.”
Venter hoop om volgende jaar aan die Wêreld Meesters-atletiekampioenskappe deel te neem. Dié kampioenskappe vind elke tweede jaar plaas.
“Volgens my puntetelling van 5 048 sou ek ’n sesde plek by verlede jaar se kampioenskappe verower het. Met harde werk en ’n strawwe oefenprogram tot en met die volgende Wêreld Meesters-atletiekampioenskappe, hoop ek om ’n medalje huis toe te bring,” sê Venter.